**Natječaj za radna mjesta učitelja/ice fizike, tehničke kulture, prirode i matematike**

Na temelju članka 107. stavka 1. Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17,68/18, 98/19, 64/20) te odredbi Pravilnika o radu i Pravilnika o postupku zapošljavanja te procjeni i vrednovanju kandidata za zapošljavanje, ravnateljica Osnovne škole Karlobag, Vladimira Nazora 11, 53 288 Karlobag, donosi odluku o raspisivanju

NATJEČAJA

 za popunu radnih mjesta, m/ž:

* Učitelja/ice fizike – 1. izvršitelj/ica, nepuno neodređeno vrijeme od 8 sati tjedno (8/40),
* Učitelja/ice tehničke kulture – 1. izvršitelj/ica, nepuno neodređeno vrijeme od 9 sati tjedno (9/40),
* Učitelja/ice prirode – 1. izvršitelj/ica, nepuno neodređeno vrijeme od 4 sata tjedno (4/40),
* Učitelja/ice matematike – 1. izvršitelj/ica, puno određeno vrijeme od 40 sati tjedno (40/40),

Uvjeti za popunu radnih mjesta:

Uz opće uvjete za zasnivanje radnog mjesta, sukladno propisima o radu, potrebno je ispunjavati i posebne uvjete za zasnivanje radnog odnosa – prema članku 105. Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20) i uvjete prema Pravilniku o odgovarajućoj vrsti obrazovanja učitelja i stručnih suradnika u osnovnoj školi ( NN 6/19).

Prijava na natječaj  mora sadržavati:

- osobno ime,

- adresu stanovanja,

- kontakt; broj mobitela ili telefona

- e- mail adresu

- naziv radnog mjesta na koje se prijavljuje.

Uz vlastoručno potpisanu prijavu kandidati trebaju dostaviti slijedeću dokumentaciju:

- životopis

- dokaz o državljanstvu

- dokaz o stručnoj spremi

- uvjerenje nadležnog suda da podnositelj prijave nije pod istragom i da se protiv podnositelja prijave  ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi – ne starije od dana raspisivanja natječaja.

- elektronički zapis i potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Dokumenti se prilažu u neovjerenom presliku. Nakon odabira kandidata, odabrani kandidat dostavit će poslodavcu originalne dokumente ili ovjerene preslike originala.

Sukladno članku 13. stavku 3. Zakona o ravnopravnosti spolova (NN br. 82/08. i 69/17) na natječaj se mogu javiti osobe oba spola pod jednakim uvjetima.

Kandidati koji ostvaruju  pravo prednosti pri zapošljavanju prema posebnim propisima, dužni su u prijavi za natječaj pozvati se na to pravo, priložiti sve dokaze o ispunjavanju traženih uvjeta i priložiti sve dokaze o priznatom statusu.  Navedeni kandidati imaju prednost u odnosu na ostale kandidate pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. Zakonu o hrvatskim braniteljima iz domovinskog rata i članovima njihovih obitelji ( NN 121/17.) uz prijavu na natječaj dužni su, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz domovinskog rata i članovima njihovih obitelji ( NN 121/17.).

Poveznica na internetsku stranicu Ministarstva, [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji  i zapošljavanju osoba s invaliditetom (''Narodne novine'' broj 157/13, 152/14 i 39/18) dokazuju  to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati  koji ostvaruju pravo prednosti pri zapošljavanju na temelju članka 48.f. Zakona o zaštiti vojnih i civilnih invalida rata  (''Narodne novine'' broj 33/92, 77/92, 86/92 – pročišćeni tekst, 27/93, 58/93, 2/94, 76/94, 108/95, 108/96, 82/01, 94/01, 103/03 i 148/13), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Sve kandidate koji su pravodobno dostavili potpunu prijavu sa svim prilozima odnosno ispravama i koji ispunjavaju uvjete natječaja Povjerenstvo će pozvati na procjenu odnosno testiranje najmanje pet dana prije dana određenog za procjenu odnosno testiranje. U pozivu će biti naveden način i područje procjene odnosno testiranja. Poziv će se dostaviti putem elektroničke pošte na e- mail kandidata i bit će objavljen na javno dostupnim mrežnim stranicama Škole

<http://os-karlobag.skole.hr>

Kandidati koji su pravodobno podnijeli potpunu prijavu te ispunjavaju uvjete natječaja obvezni su pristupiti procjeni, odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje:

Kandidat koji nije pristupio procjeni odnosno testiranju ne smatra se kandidatom.

U slučaju potrebe provedbe procjene, odnosno testiranja, testirati će se znanje iz sljedećih propisa:

1. Zakon o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20)
2. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN 132/13)
3. Pravilnik o broju učenika u redovitom i i kombiniranom razrednom odjelu i odgojno-obrazovnoj skupini u osnovnoj školi (NN 124/09)
4. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/15)
5. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10, 82/19)
6. Pravilnik o kriterijima za izricanje pedagoških mjera (NN 3/17)
7. Pravilnik o pomoćnicima u nastavi stručnim komunikacijskim posrednicima (NN 102/18)
8. Kurikulumi međupredmetnih tema (<https://skolazazivot.hr/kurikulumi-2/> )
9. Kurikulumi nastavnih predmeta na koje se kandidat javlja (<https://skolazazivot.hr/kurikulumi-2/> )
10. Statut Osnovne škole Karlobag (<http://os-karlobag.skole.hr/dokumenti>
11. Osnove komunikacijske i računalne pismenosti ( Word, Excel, elektronska pošta),

kao i testiranje intelektualno-kognitivnih te psiholoških sposobnosti – Hrvatski zavod za zapošljavanje.

Kandidati prijavom na natječaj daju privolu za obradu i objavu osobnih podataka navedenih u svim dostavljenim prilozima odnosno ispravama za potrebe javnog natječaja u skladu s uredbom Europske unije 2016/679 Europskog parlamenta i Vijeća od 27. travnja 2016. godine te Zakonom o provedbi Opće uredbe o zaštiti podataka (NN 42/18).

Rok za podnošenje prijava je 8 dana od dana objavljivanja na mrežnim stranicama i oglasnoj ploči Hrvatskog zavoda za zapošljavanje i internet stranicama i oglasnoj ploči Škole.

Datum objave na mrežnim stranicama <http://os-karlobag.skole.hr/natje_aji> i oglasnoj ploči Hrvatskog zavoda za zapošljavanje i mrežnim stranicama i oglasnoj ploči  Škole je  12. travnja 2021. godine.

Prijave s nepotpunom i neodgovarajućom dokumentacijom kao i nepravovremeno dostavljene prijave neće se razmatrati.

Prijave s potrebnom dokumentacijom dostaviti poštom ili osobno u tajništvo Škole na adresu:

**Osnovna škola Karlobag, Vladimira Nazora 11, 53 288 Karlobag**

s OBVEZNOM naznakom “za natječaj – naziv radnog mjesta na koje se kandidat prijavljuje“

Sve kandidate izvijestit će se o rezultatima natječaja na isti način u roku od petnaest dana od dana sklapanja ugovora o radu s izabranim kandidatom, <http://os-karlobag.skole.hr/natje_aji>

Kandidate se izvješćuje putem mrežnih stranica Škole, <http://os-karlobag.skole.hr/natje_aji>

                                                                                                                             Ravnateljica:

                                                                                                                             \_\_\_\_\_\_\_\_\_\_\_\_\_\_\_\_\_\_\_

                                                                                                                             Ana-Maria Devčić

U Karlobagu, 12. travnja 2021. godine

KLASA: 053-01/21-01/03

URBROJ: 2125/25-01-21-01